**З А П О В Е Д**

**№ РД-04-385/18.11.2022 г.**

На основание чл. 16, ал. 2, във връзка с чл. 19, ал. 1 от Закона за държавната собственост (ЗДС) и чл. 13, ал. 5, чл. 43 от Правилника за прилагане на Закона за държавната собственост (ППЗДС), решения по т. 29 (II) от протокол № 18/08.06.2017 г. и по т. 2 от протокол № 25/03.08.2017 г. на Пленума на Висш съдебен съвет и с цел подобряване условията за обучение и отдих на магистратите и съдебните служители в Учебна база (УБ) „Цигов чарк“, гр. Батак

**ЗАПОВЯДВАМ:**

**І. Откривам** процедура за отдаване под наем на част от имот - публична държавна собственост чрез търг с тайно наддаване при следните условия:

**1. Обект, който ще се отдава под наем:** „Площ от 1 кв.м. за поставяне на 1 /един/ брой вендинг машина за безалкохолни напитки, снакс, чипс и пакетирани храни в общите части на Блок А до „Кафе клуб“ на Учебна база „Цигов чарк“, гр. Батак“.

**2.** **Предназначение на обекта:** за поставяне на общодостъпно място на вендинг машина, която трябва да отговаря на следните изисквания:

2.1. Автоматът за безалкохолни напитки и пакетирани храни да има възможност за минимален брой видове пакетирани изделия – 10 /десет/ вида и безалкохолни напитки – 7 /седем/ вида.

2.2. Машината да е настроена да приема монети от 5 ст. /пет стотинки/ до 2 лв. /два лева/ и при възможност – банкноти от 5 /пет/ до 20 /двадесет/ лева, емитирани от БНБ и да е настроена да връща ресто.

2.3. Машината да бъде енергоспестяваща и обезопасена.

2.4. Машината трябва да бъде с монтиран контролен електромер.

2.5. Предлаганите продукти от вендинг машината следва да отговарят на изискванията на Закона за храните, Наредбата за предоставянето на информация на потребителите за храните (приета с ПМС № 97/19.03.2021 г.), Наредбата за изискванията към бутилираните натурални минерални, изворни и трапезни води, предназначени за питейна цели (приета с ПМС № 178/23.07.2004 г.).

2.6. Кандидатите са длъжни да монтират и осигурят за експлоатация автомат за безалкохолни напитки и пакетирани храни, съобразен с изискванията на Директива 2006/95/ЕО от 12 декември 2006, т.е. с поставена СЕ маркировка.

2.7. Предлаганите продукти следва да са на цени в рамките на средните пазарни цени за съответния асортимент. Наемодателят има право по време на договора да изисква мостри.

**3.** **Срок за отдаване под наем на обекта:** 5 (пет) години, считано от датата на сключване на договора за отдаване под наем.

**4.** **Специални изисквания към участниците:** До участие в търга се допуска всяко физическо или юридическо лице, регистрирано по Търговския закон с предмет на дейност в съответствие с предмета на търга.

**5. Начална тръжна цена:** едномесечна наемна цена в размер на **40 лв./мес. (четиридесет лева)** с включен ДДС, представляваща месечния наем за посочения обект. В наемната цена не са включени консумативни разходи за електрическа енергия.

**6.** **Начин на плащане и изисквания за обезпечения по изпълнение на договора:**

- в четиринадесетдневен срок след връчването на влязлата в сила заповед за избор на наемател, наемателят внася гаранционна вноска в размер на удвоена месечна наемна цена, предложена от него, по набирателната сметка на Прокуратура на Република България IBAN: BG37BNBG96613300139101, BIC: BNBGBGSF при БНБ, която обезпечава изпълнението на договора;

- наемната цена се заплаща за всеки месец до 10-то число на текущия месец по набирателната сметка на Прокуратура на Република България IBAN: BG37BNBG96613300139101, BIC: BNBGBGSF при БНБ, като задължението за превеждане на наемната цена по сметка на Висш съдебен съвет е на Прокуратура на Република България;

- консумативните разходи за електрическа енергия, свързани с ползването на обекта се заплащат от наемателя, след подписване от страните на протокол и издаване на фактура, по транзитната сметка на Учебна база „Цигов чарк“, гр. Батак IBAN: BG35UBBS80023106043903, BIC: UBBSBGSF, Банка ОББ – клон гр. Батак. Разходът за електрическа енергия се определя ежемесечно чрез контролен измервателен уред.

**7.** **Депозит за участие в търга:** Парична вноска в размер на **15 (петнадесет) лева**, която се внася по сметка на Прокуратура на Република България IBAN: BG37BNBG96613300139101, BIC: BNBGBGSF при БНБ, най-късно до изтичане на срока за подаване на заявленията.

**8.** **Срок за получаване на тръжната документация:** до 30-тия ден, считано от деня следващ датата на публикуване на обявата за търга в два национални ежедневника. Тръжната документация се получава в сградата на Учебна база „Цигов чарк“, гр. Батак, местност „Цигов чарк“, в рамките на работния ден – 8:30 часа до 17:00 часа.

**9.** **Заявления за участие в търга** се подават в деловодството на Прокуратура на Република България в Съдебната палата, гр. София, бул. „Витоша“ № 2, Информационен център – стая 79, партер. Срокът за подаване на заявленията е до 17:00 часа на 35-тия ден, считано от деня следващ датата на публикуване на обявата за търг в два национални ежедневника.

**10.** **Огледи на обекта** могат да се извършват само след получаване на тръжната документация до 35-тия ден, считано от деня следващ датата на публикуване на обявата за търг в два национални ежедневника, след предварително съгласуване на времето за извършване на огледа с Иван Методиев – тел. 0882/887417.

**11.** **Търгът ще се проведе** на 7-мия работен ден след изтичането на срока, посочен в т. 9 в Блок А на Учебна база „Цигов чарк“, гр. Батак, от 13:30 часа.

**ІI. Утвърждавам** тръжната документация за провеждане на търг с тайно наддаване за отдаване под наем на част от недвижим имот - публична държавна собственост с обект: „Площ от 1 кв.м. за поставяне на 1 /един/ брой вендинг машина за безалкохолни напитки, снакс, чипс и пакетирани храни в общите части на Блок А до „Кафе клуб“ на Учебна база „Цигов чарк“, гр. Батак“.

**III.** Условията на търга да се публикуват в два национални ежедневника. Извлечение от настоящата заповед, с изключение на състава на комисията, да се обяви в тридневен срок от издаването й на видно място в сградата на Съдебната палата, гр. София, бул. „Витоша“ № 2, Информационен център - стая 79 (партер), както и на интернет страницата на Прокуратура на Република България.

Настоящата заповед да се сведе до знанието на лицата, за които се отнася за сведение и изпълнение.

**ГЛАВЕН ПРОКУРОР НА**

**РЕПУБЛИКА БЪЛГАРИЯ:**

**/П/**

**ИВАН ГЕШЕВ**